Cuneiform Tablet Kt 94/k 1011 (AKT 6a 277)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-ba-ba ra-bi-ṣú-um ša É ša-lim-a-šur en-um-a-šur ù ṣí-li-a ša ki-ma a-la-ḫi-im a-na i-dí-a-šùr iṣ-ba-at-ni-a-tí-ma um-ma a-ba-ba ra-bi-ṣú-ma a-na i-dí-a-šùr-ma ṭup-pá-am ša a-lim{ki} ta-áš-me KÙ.BABBAR-ap ša-lim-a-šur ù-pá-ḫa-ar ù na-áš-pé-er-tám ša um-me-a-ni ša-lim-a-šur iš-tù ITU.KAM ḫu-bu-ur li-mì-im a-šur-ma-lik DUMU a-lá-ḫi-im ub-lá-kum ša 40 GÚ URUDU SIG₅ ip-qí-du-ni-ku-ni tù-šé-ra-am ù a-na me-er-e ša-lim-a-šur la ta-tù-ar 40 GÚ URUDU SIG₅ ša um-me-a-ni ša-lim-a-šur ta-pu-lu-ni a-na ma-lá na-áš-pè-er-tí-šu-nu iš-tù ITU.1.KAM ḫu-bu-ur li-mu-um a-šur-ma-lik DUMU a-lá-ḫi-im URUDU al-qé lá tù-na-ḫa-ni a-ma a-wi-lu a-ni-ú-tum lu i-de₈-ú na-áš-pé-er-tám ša um-me-a-ni IGI a-ni-ú-tim ší-me-ma a-na me-er-e ša-lim-a-šur lá ta-tù-ar <big_gap> ma-lá ga-me-er a-wa-tí-ni <big_gap> i-na na-áš-pè-er-tí-šu-nu <big_gap> ú-ša-ḫi-it-kà i-dí-a-šur ra-bi₄-ṣa-am ša É ša-lim-a-šur en-um-a-šur ù ṣí-li-a ša ki-ma a-lá-ḫi-im e-pu-ul um-ma i-dí-a-šur-ma <big_gap> <gap> i-na <big_gap> <gap> a-wa-tí-ni <big_gap> <gap> ša qá-ta-tim <big_gap> ša en-um-a-šur ù a-lá-ḫi-im <big_gap> um-me-a-ni ša-lim-a-šur a-bi-ni ša me-tù DUB 40 GÚ URUDU SIG₅ <big_gap> i-na ga-me-er a-wa-tí-ni iš-tí um-me-a-ni ša-lim-a-šur a-bi-ku-nu tù-ša-ḫa-ta-ni um-me-a-nu a-bi-ku-nu ma-du KI i-ku-pì-a tù-ša-ḫi-ta-ni-ma um-me-a-nu a-bi₄-ku-nu ma-du-tù-um a-ḫu-ru-ma KI um-me-a-ni a-bi-ku-nu ša-ḫi-ta-ni-ma a-na ma-lá ga-me-er a-wa-tí-ni ú-lá a-tù-ra-ku-nu-tí u₄-ma-am a ša a-dí-ni lá tù-ša-ḫi-tù-ni um-ma a-tù-nu-ma ša-ḫu-ta-tí a-na me-er-e ša-lim-a-šur lá ta-tù-ar a-ni-i ta-ar-ta-ag-ma-nim ù gám-ra-am ma-da-ma tù-ša-ag-ma-ra-ni ša mì-ma a-na É a-bi-a lá al-qé-ú a-na dí-tí-im ù ma-na-aḫ-tim ta-áš-ta-na-pá-ra-ni šu-ma i-na um-me-a-ni a-bi-ku-nu ma-ma-an i-tù-ra-am ù a-na-ku a-tù-ra-ku-nu-tí a-na a-wa-tim a-ni-a-tim kà-ru-um dur₄-ḫu-mì-it ṣa-ḫe-er GAL i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI en-um-a-šùr DUMU a-ḫi-a IGI PUZUR₄.IŠTAR DUMU i-dí-sú-in IGI a-ḫi-a DUMU lá-li-im